สวัสดีครับ พอดีผมเป็นโรคเบาหวานประเภทที่ 2 ตอนนี้กินยา Metformin 500 mg แล้ววันนี้ผมมีอาการภูมิแพ้อากาศขึ้นมาจำเป็นต้องกินยาแก้แพ้ตัวยาที่ผมกินอยู่ Tizine Cetirizine Dihydrochloride 10 mg จึงอยากจะถามว่า ยาสองตัวนี้จะตีกันหรือเกิดผลข้างเคียงอะไรหรือเปล่าครับ ขอบครับ
สวัสดีค่ะ เบาหวานคือภาวะที่ร่างกายมีระดับน้ำตาลกลูโคสในเลือดสูงกว่าปกติ หากเป็นประเภท 2 จะเป็นประเภทที่เกิดจากร่างกายดื้อต่อฮอร์โมนที่ใช้ลดน้ำตาลในเลือดคืออินซูลินโดยเป็นโรคที่ต้องได้รับการรักษาด้วยยาลดระดับน้ำตาลในเลือดในระยะยาวภายใต้การดูแลของแพทย์ หากรักษาด้วยการปรับพฤติกรรมเช่นลดอาหารหวานไม่ได้ จะต้องใช้ยาลดน้ำตาลในเลือดเช่น metformin ดังที่กล่าวมาร่วมด้วยโดยยา metformin กับยาแก้แพ้ cetirizine จากการสืบค้นของแพทย์ยังไม่พบว่าสามารถทำปฏิกิริยากันอย่างรุนแรงจนทำให้ระดับยาในเลือดตัวใดตัวหนึ่งเปลี่ยนแปลงไปได้ ดังนั้นจึงน่าจะใช้ร่วมกันได้อย่างปลอดภัย แต่อย่างไรก็ตาม แนะนำการแจ้งแพทย์หรือเภสัชกรว่ามีการใช้ยาใดอยู่บ้าง ก่อนที่จะใช้ยาตัวใดๆเพิ่มเข้ามา เพื่อให้มีการบันทึกเอาไว้ในบันทึกการรักษา และเฝ้าระวังผลข้างเคียงจากยาแต่ละตัวด้วย